Evita Griskenas

Evita Griskenas (g. 2000 m. gruodžio 3 d. Čikagoje) – lietuvių kilmės JAV gimnastė, kuri specializuojasi meninės gimnastikos rungtyse, olimpietė.

 Biografija 
Griskenas tėvai emigravo į JAV prieš gimstant Evitai. Tėvas Sigitas Griškėnas – dukart pasaulio čempionas fitneso rungtyse (1997 m. ir 1999 m.). Motina Olga daugkartinė pasaulio fitneso čempionatų dalyvė, 1997 m. užėmusi 5-ą vietą, o 1999 m. likusi 4-oje pozicijoje. Griskenas kalba anglų, rusų ir ispanų kalbomis.

Savo debiutiniame 2017 m. pasaulio meninės gimnastikos čempionate sportininkė užėmė 11-ą vietą daugiakovėje ir 7-ą vietą kaspino rungties finale. Tais pačiais metais vykusiame panamerikos čempionate sportininkė iškovojo aukso medalius visose šešiose rungtyse.

2019 m. Panamerikos žaidynėse sportininkė pelnė 4-is aukso ir vieną bronzos medalius.

Savo debiutinėse 2020 m. vasaros olimpinėse žaidynėse amerikietė užėmė 12-ą vietą.Olympedia profilis

 Šaltiniai 

 Nuorodos 
 FIG profilis

Kategorija:JAV olimpiečiai
Kategorija:JAV lietuviai
Kategorija:JAV gimnastai